สวัสดีค่ะ คือกินยาคุมฉุกเฉินไปแล้ววันที่22 เมนส์จะมาเมื่อไหร่หรอคะ ปกติเมนส์มาวันที่3ของทุกเดือน แล้วกินยาคุมไปแล้วเลือดไม่ออกเป็นอะไรมั้ยคะ
สวัสดีค่ะ การใช้ยาคุมฉุกเฉินเป็นการรับประทานฮอร์โมนเพศในขนาดที่สูงเข้าไป เพื่อไม่ให้เกิดการฝังตัวของตัวอ่อน จะได้ผลดีที่สุดประมาณ 80-90% เมื่อรับประทานภายใน 72 ชั่วโมงหลังมีเพศสัมพันธ์การใช้ยาคุมฉุกเฉินอาจทำให้มีเลือดออกผิดปกติทางช่องคลอดหรือประจำเดือนมาคลาดเคลื่อนไปได้ แต่สุดท้ายแล้วประจำเดือนควรจะมาตามปกติ ไม่เกิน 35 วันจากรอบก่อน หากประจำเดือนมาช้ากว่านั้น ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ที่ 10-14 วันหลังปฏิสนธิ หรือไปยืนยันที่รพ.อีกครั้ง และหากจะมีเพศสัมพัันธ์ควรใส่ถุงยางอนามัยหรือกินยาคุมแบบแผงรายเดือนป้องกันไว้ก่อนจะดีกว่าค่ะ